RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar il-fattibbiltà li jitfasslu listi ta' żoni f'pajjiżi terzi b'emissjonijiet baxxi tal-gass b'effett serra mill-kultivazzjoni /* COM (2010) 0427 */





[pic] | IL-KUMMISSJONI EWROPEA | Brussel 10.8.2010 KUMM(2010) 427 finali RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar il-fattibbiltà li jitfasslu listi ta' żoni f'pajjiżi terzi b'emissjonijiet baxxi tal-gass b'effett serra mill-kultivazzjoni RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar il-fattibbiltà li jitfasslu listi ta' żoni f'pajjiżi terzi b'emissjonijiet baxxi tal-gass b'effett serra mill-kultivazzjoni (test b'rilevanza għaż-ŻEE) INTRODUZZJONI Id-Direttiva dwar l-Enerġija Rinnovabbli[1] (id-Direttiva) tistipula l-kriterji ta' sostenibbiltà għall-bijokarburanti u l-bijolikwidi. Għall-bijokarburanti, il-kriterji korrispondenti huma stipulati fid-Direttiva dwar il-Kwalità tal-Karburanti[2]. Dawn japplikaw għall-bijokarburanti u l-bijolikwidi prodotti fl-UE u għall-bijokarburanti u l-bijolikwidi importati. Parti minn dawn il-kriterji ta' sostenibbiltà hija mekkaniżmu li jiżgura li l-bijokarburanti u l-bijolikwidi li kienu jintużaw biex permezz tagħhom jintlaħqu l-miri tal-UE jiffrankaw mill-anqas 35% tal-gass b'effett serra meta mqabblin mal-karburanti li jeħdulhom posthom[3] meta l-bijokarburanti jieħdu post il-karburanti fossili. Sabiex tkun iffaċilitata konformità ma' dan il-kriterju, fil-parti A tal-Anness V għad-Direttiva hemm il-valuri awtomatiċi tal-iffrankar tal-gass b'effett serra għal modi differenti ta' produzzjoni tal-karburanti. Bħala regola ġenerali, il-produtturi jistgħu dejjem jagħmlu referenza għal valur awtomatiku tal-bijokarburant u tal-bijolikwidu li jfornu, minflok jikkalkulaw valur reali. Madankollu, għall-materja prima kkultivata fl-Unjoni, il-valuri awtomatiċi jistgħu jintużaw biss jekk il-materja prima tkun ikkultivata f'żoni msemmijin fil-listi mressqa mill-Istati Membri, meta l-emissjonijiet mill-kultivazzjoni jkunu mistennija jkunu iktar baxxi minn jew daqs dawk irrappurtati fil-parti D tal-Anness V għad-Direttiva[4] jew daqshom. Id-Direttiva tesiġi li sal-31 ta' Marzu 2010, il-Kummissjoni tagħmel ir-rapport tagħha dwar jekk jistax jiġi applikat approċċ simili għall-materja prima kkultivata f'pajjiżi terzi. Dan huwa r-rapport konformi ma’ dak l-obbligu[5]. Dan ir-Rapport juża n-numri tal-artikoli tad-Direttiva dwar l-Enerġija Rinnovabbli biex jirreferi għal dispożizzjonijiet speċifiċi. It-tabella nru 1 hawn taħt tindika fejn jinsabu d-dispożizzjonijiet korrispondenti għal bijokarburanti fid-Direttiva dwar il-Kwalità tal-Karburanti. Ir-referenzi f'dan ir-Rapport għal "id-Direttiva" jirreferu għad-Direttiva dwar l-Enerġija Rinnovabbli. Meta d-Direttiva dwar il-Kwalità tal-Karburanti jkun fiha dispożizzjoni korrispondenti, dawn japplikaw bl-istess mod għal dik id-Direttiva. Tabella 1: Artikoli u annessi msemmija f'dan ir-Rapport Direttiva dwar l-Enerġija Rinnovabbli | Direttiva dwar il-Kwalità tal-Karburanti | Artikolu 19: Kalkolu tal-impatt tal-gass b’effett serra tal-bijokarburanti u bijolikwidi | Artikolu 7d: Kalkolu tal-emissjonijiet ta' gass b'effett serra tul iċ-ċiklu tal-ħajja mill-bijokarburanti | Anness V: Regoli għall-kalkolu tal-impatt tal-gass b'effett serra tal-bijokarburanti, bijolikwidi u l-komparaturi tal-karburant fossili tagħhom | Anness IV: Regoli għall-kalkolu tal-emissjonijiet ta' gass b'effett serra fiċ-ċiklu tal-ħajja mill-bijokarburanti | VALURI AWTOMATIċI TAL-EMISSJONIJIET TA’ GASS B'EFFETT SERRA Il-valuri awtomatiċi fid-Direttiva jifirdu l-emissjonijiet ta' gass b'effett serra mill-mogħdijiet tal-produzzjoni tal-bijokarburanti u jaqsmu l-bijolikwidi fi tliet partijiet: "kultivazzjoni", "proċessar" u "trasport u tqassim". Il-valuri awtomatiċi fid-Direttiva huma msejsa fuq l-istudju li sar mill-JEC dwar il-proċess mill-Bir sar-Rota (Well-to-Wheel study)[6]. L-element ta' "kultivazzjoni" tipikament jikkontribwixxi għal bejn 30 u 70% tal-emissjonijiet ġenerali, skont il-mogħdija li tintuża; l-"ipproċessar" hu responsabbli għal bejn 25 u 60% u tal-bqija tal-emissjonijiet (li ħafna drabi jkunu relattivament baxxi, normalment fil-firxa ta' bejn: 2 – 20 %) li jiġu mit-"trasport u t-tqassim". Il-kostitwenti ewlenin tal-element tal-kultivazzjoni, skont l-istudju li sar mill-JEC dwar il-proċess bejn il-Bir u r-Rota huma l-produzzjoni tal-fertilizzanti, l-emissjonijiet mill-makkinarju u l-emissjonijiet tal-N2O mill-ħamrija[7]. L-aħħar element ikopri bejn 40 u 70% tal-emissjonijiet mill-kultivazzjoni (f'xi każijiet saħansitra iktar), skont il-mogħdija li tintuża. Xi eżempji jistgħu jidhru fit-tabella nru 2 ta' hawn taħt, meta jiġu mqabbla l-emissjonijiet kollha mill-kultivazzjoni mal-emissjonijiet tal-N2O mill-ħamrija, flimkien mal-emissjonijiet kollha ġenerali tal-mogħdijiet[8]. Tabella 2: Emissjonijiet ta' gass b'effett serra mill-kultivazzjoni meta mqabbla mat-total tal-emissjonijiet mill-mogħdijiet Emissjonijiet mill-Kultivazzjoni [gCO2eq./MJ] | Total tal-emissjonijiet mill-mogħdijiet [gCO2eq./MJ] | Kultivazzjoni bħala perċentwal tat-total tal-emissjonijiet mill-mogħdijiet | Emissjonijiet N2O [gCO2eq./MJ] | Emissjonijiet N2O bħala perċentwal tal-emissjonijiet mill-kultivazzjoni | Etanol tal-pitrava taz-zokkor | 12 | 33 | 35% | 6,2 | 54% | Etanol tal-kannamieli | 14 | 24 | 60% | 6,9 | 47% | Bijodiżil taż-żerriegħa tal-kolza | 29 | 46 | 63% | 18,0 | 62% | bijodiżil tal-ġirasol | 18 | 35 | 50% | 9,4 | 53% | Mhux mistenni jkun diffiċli li ssir stima tal-produzzjoni tal-fertilizzanti u l-emissjonijiet tal-makkinarju mill-kultivazzjoni skont ir-reġjuni differenti. Min-naħa l-oħra, l-emissjonijiet tal-N2O juru varjazzjoni spazjali sostanzjali u hu diffiċli biex wieħed jieħu stima tagħhom. Jeżistu approċċi differenti kif wieħed jista' jagħmel dan u l-inċertezza hija konsiderevoli. Fid-dawl ta' dak li ntqal hawn fuq, dan ir-rapport jiffoka fuq il-fattibbiltà tal-emissjonijiet tal-N2O li tkun ittieħdet stima affidabbli tagħhom f'pajjiżi terzi. STATUS TA' RIċERKA FIL-QASAM TAL-EMISSJONIJIET TAL-N 2 O MILL-KULTIVAZZJONI TAL-GħELEJJEL Hemm żewġ modi differenti ta' kif jista' jsir mudell tal-emissjonijiet tal- N 2 O : - mudelli ta' ekosistema msejsa fuq il-proċess li jirripproduċu l-proċessi u l-fatturi li jikkawżaw emissjonijiet fil-ħamrija; - tekniki statistiċi li jidentifikaw il-korrelazzjonijiet bejn il-fatturi li jikkontrollaw u l-emissjonijiet li jiġu rreġistrati permezz ta' kejl li jittieħed fuq il-post[9]. Iż-żewġ approċċi jistgħu jintużaw sabiex il-fatturi tal-emissjonijiet jiġu żviluppati bħal dawk ippreżentati mill-IPCC biex jitkejlu l-emissjonijiet tal-gass b'effett serra skont il-UNFCCC. L-IPCC tipproponi tliet approċċi differenti sabiex tiżdied il-kumplessità skont id-dejta u l-mudelli disponibbli. L-iktar wieħed sempliċi hu Tier 1, fejn il-fatturi tal-emissjonijiet huma mmultiplikati bil-valuri pereżempju l-applikazzjoni tal-fertilizzanti. Madankollu, l-approċċ Tier 1 huwa sempliċi ħafna. Indikazzjoni tal-inċertezza hija l-firxa ta' inċertezza bejn -70% u +300% minħabba l-fatturi awtomatiċi tal-emissjonijiet diretti mogħtija mill-IPCC[10] għall-approċċ Tier 1. Din il-firxa wkoll ma taqbadx xi wħud mill-kalkoli li jsiru fuq il-post[11]. Eżempju ta' mudell imsejjes fuq il-proċess huwa l-mudell DNDC. Dan kien intuża biex jiġu kkalkulati l-emissjonijiet tal-N2O għall-għelejjel Ewropej ippreżentati fir-rapport tal-JEC dwar il-proċess mill-Bir sar-Rota[12]. Mudell imsejjes fuq il-proċess bħall-mudell DNDC jista' jagħti riżultati preċiżi, minħabba li tista' titqies firxa ta' fatturi ambjentali, inkluż l-interazzjonijiet tagħhom. Minkejja dan, ir-riżultat jiddependi mill-kwalità tad-dejta mdaħħla inkluż il-validazzjoni tad-dominju li tapplika għalih. F'livell globali mar-riżoluzzjoni reġjonali, id-dejta kurrenti disponibbli mhijiex ta' kwalità tajba biżżejjed. Alternattiva għal mudell imsejjes fuq il-proċess huwa mudell statistiku , bħal dak żviluppat minn Stehfest u Bouwman (il-mudell S&B). Il-mudell jirrappreżenta l-konfini tal-fehim kurrenti statistiku tal-emissjonijiet tal-N2O. Madankollu, il-mudell mhuwiex ippruvat kif ġie nnutat minn Smeets et al[13] u jeżistu xi nuqqasijiet, b'mod partikolari; a) il-mudell huwa msejjes fuq madwar 1000 kalkolu li saru fuq il-post, imma l-ebda wieħed minn dawk ma huma miż-żoni boreali, b) il-ħamriji organiċi huma esklużi minħabba li l-kalkoli li saru influenzaw ħafna l-emissjonijiet mbassrin mill-ħamriji minerali, c) it-tip ta' għelejjel hu rikonoxxut bħala parametru importanti għall-emissjonijiet tal-N2O, madankollu, il-kampjun tal-kalkoli li saru fuq il-post li ntuża bħala bażi tal-mudell mhuwiex estensiv biżżejjed biex ikopri l-għelejjel kollha. Madankollu hemm il-ħtieġa li l-mudell statistiku jittejjeb billi jonqsu l-inċertezzi tiegħu biż-żieda tal-ammont ta' kalkoli fuq il-post li jkunu taħt kundizzjonijiet varji[14]. Iċ-Ċentru Konġunt tar-Riċerka (ĊKR) tal-Kummissjoni qed jaħdem dwar analiżi tal-emissjonijiet tal-N2O li huma diżaggregati f'livell reġjonali. Il-livell kurrenti ta' sofistikazzjoni hija implimentazzjoni globali tal-mudell ta' Stehfest u Bouwman[15] għal firxa ta' għelejjel użati għall-bijokarburanti u l-bijolikwidi. Madankollu; il-preċiżjoni tad-dejta mdaħħla, flimkien mal-fatt li l-biċċa l-kbira tal-bijokarburanti u tal-bijolikwidi jaqgħu taħt il-grupp "għelejjel oħra", meta t-tip ta' għelejjel ikun ta' importanza ewlenija biex jiġu determinati l-emissjonijiet, tagħti x'jifhem lil dak li jkun li dan ix-xogħol issa ma jipprovdix il-bażi għall-proposti leġiżlattivi vinkolanti. AZZJONI XIERQA SABIEX TIġI INDIRIZZATA L-INċERTEZZA TAL-EMISSJONIJIET N 2 O MILL-KULTIVAZZJONI F'PAJJIżI TERZI Il-fehim tal-fatturi li jinfluwenzaw l-emissjonijiet tal-N2O mill-ħamriji agrikoli qiegħed jevolvi malajr, imma għalissa għadu limitat. Fid-dawl ta' dan hemm bżonn li jkun hemm fehim aħjar tal-kwistjoni qabel ma jsiru attentati biex tiġi indirizzata l-kwistjoni fir-rigward tal-pajjiżi terzi. Il-Kummissjoni għamlet ir-riżultati, miksubin mix-xogħol kurrenti taċ-ĊKR, disponibbli fuq il-websajt tagħha, flimkien ma' deskrizzjoni tal-metodoloġija u d-dejta użati. B'hekk, l-għan tal-Kummissjoni hu li tikseb reazzjoni dwar il-metodoloġija u d-dejta użati, sabiex jittejjeb it-tfassil tal-mudell, li fi stadju aħħari jista' jservi bħala bażi għal proposta leġiżlattiva. Il-fehim imtejjeb hu ta' rilevanza partikolari tal-emissjonijiet N2O mill-għelejjel tipikament miżrugħa f'pajjiżi terzi, u l-inklużjoni ta' dawk fil-mudelli N2O. Id-dejta statistika dwar il-parametri prinċipali, bħalma huma l-karatteristiċi tal-ħamrija, l-użu tal-fertilizzanti u r-rendimenti huma limitati wkoll f'xi reġjuni u għandhom bżonn l-attenzjoni. KONKLUżJONI L-Artikolu 19(4) tad-Direttiva jesiġi li l-Kummissjoni tevalwa l-fattibbiltà li jiġi estiż dan ir-rekwiżit għal pajjiżi terzi. Fid-dawl ta' dak li ntqal hawn fuq, il-Kummissjoni hija tal-fehma li għadu mhux fattibbli li jiġu stipulati listi legali vinkolanti ta' żoni f'pajjiżi terzi fejn il-komponent ewlieni tal-kalkolu mhuwiex ippruvat u li jista' jiġi faċilment investigat, u fejn il-pajjiżi terzi ma kellhomx il-possibbiltà li jikkontribwixxu għall-metodoloġija u d-dejta użati, għalkemm dan il-proċess hu mixtieq. Għalhekk mhuwiex xieraq, mill-anqas f'dan l-istadju, li ssir lista leġiżlattiva għall-pajjiżi terzi msejsa fuq it-tfassil tal-mudelli kurrenti tal-emissjonijiet tal-N2O mill-agrikoltura. Madankollu, huwa importanti li wieħed isaħħaħ il-fehim dwar is-suġġett u li jsir stħarriġ tad-dejta użata għal valutazzjoni ġdida fl-2012. Il-Kummissjoni għalhekk ippubblikat ir-riżultati preliminari li ħarġu mix-xogħol taċ-ĊKR flimkien mad-dejta kollha neċessarja u d-deskrizzjoni tal-metodoloġija għas-sostenn ta' dan it-tip ta' proċess fuq il-paġna tal-Internet taċ-ĊKR[16]. Se tuża dan bħala bażi għal diskussjoni mal-pajjiżi terzi fil-qafas tad-djalogu tagħha u l-iskambju magħhom skont l-Artikolu 23(2) tad-Direttiva dwar l-Enerġija Rinnovabbli. [1] Id-Direttiva 2009/28/KE dwar il-promozzjoni tal-użu tal-enerġija minn sorsi rinnovabbli u li temenda u sussegwentement tħassar id-Direttivi 2001/77/KE u 2003/30/KE, ĠU L 140/16 tal-5 ta' Ġunju 2009 [2] Id-Direttiva 98/70/KE kif emendata mid-Direttiva 2009/30/KE [3] Dawn l-emissjonijiet mistennija jitilgħu għal 50% fl-2017 u għal 60% fl-2018 meta jiġu prodotti fi stallazzjonijiet ġodda. [4] L-Artikolu 19(2) tad-Direttiva dwar l-Enerġija Rinnovabbli. [5] L-Artikolu 19(4) tad-Direttiva dwar l-Enerġija Rinnovabbli. [6] Id-dejta nkisbet mill-Istitut għall-Ambjent u s-Sostenibbiltà taċ-Ċentru Konġunt tar-Riċerka (ĊKR) tal-Kummissjoni, bħala parti mill-konsorzju taċ-ĊKR, tal-EUCAR u l-Concawe (JEC), li hu responsabbli mill-istudju tal-JEC dwar il-proċess mill-Bir sar-Rota. http://ies.jrc.ec.europa.eu/our-activities/support-to-eu-policies/well-to-wheels-analysis/WTW.html [7] Il-metodoloġija awtomatika tal-IPCC tassumi li l-ħamriji organiċi kkultivati kontinwament mingħajr ma ssir bidla fil-prattiki tal-kultivazzjoni ma tibdilx il-kontenut tal-karbonju fil-ħamrija. Skont l-istess metodoloġija, kultivazzjoni kontinwa tal-ħamriji organiċi twassal għal telf sinifikanti ta' karbonju mill-ħamrija. Madankollu, l-ammont ta' għelejjel li jitkabbru f'ħamrija organika fl-UE huwa wieħed limitat ħafna. Konsegwentament, l-istudju tal-JEC dwar il-proċess mill-Bir sar-Rota, li jiddeskrivi ċirkostanzi tipiċi, ma jinkludix it-tibdiliet li jsiru fuq il-karbonju fil-ħamrija minħabba l-kultivazzjoni. [8] Il-valuri eżatti għall-partijiet kollha tal-mogħdijiet; "kultivazzjoni", "proċessar" u "trasport u tqassim" jinsabu fil-parti D tal-Anness V għad-Direttiva. [9] Stehfest and Bouwman 2006 N2O and NO emissions from agricultural fields and soils under natural vegetation: summarizing available measurement data and modelling of global annual emissions pp. 207 - 228 [10] 2006 IPCC Guidelines for National Greenhouse Gas Inventories, Kapitolu 11, tabella nru 11.1 [11] Rapport mill-JEC dwar il-WTW, Verżjoni Nru 2c tar-rapport Well-to-Tank, Marzu 2007 paġna 31 [12] Il-kalkoli huma msejsa fuq verżjoni riċenti tal-mudell DNDC – mudell kimiku tal-ħamrija (paġna 31 tar-rapport WTT (verżjoni 2c – 2007 huwa disponibbli hawn: http://ies.jrc.ec.europa.eu/our-activities/support-to-eu-policies/well-to-wheels-analysis/WTW.html) [13] Smeets, Bouwman, Stehfest, van Vuuren, Posthuma The contribution of N2O to the greenhouse gas balance of first-generation biofuels pp. 1 - 23 [14] Smeets, Bouwman, Stehfest, van Vuuren, Posthuma The contribution of N2O to the greenhouse gas balance of first-generation biofuels pp. 1 - 23 [15] Deskrizzjoni tal-mudell tinsab hawn: Stehfest and Bouwman 2006 N2O and NO emissions from agricultural fields and soils under natural vegetation: summarizing available measurement data and modelling of global annual emissions pp. 207 - 228 [16] Verżjonijiet aġġornati, inkluż deskrizzjoni dettaljata tal-metodi kif isiru l-kalkoli u d-dejta tal-input tingħata taħt: http://afoludata.jrc.ec.europa.eu/index.php/dataset/files/221